
Ieinteresētajiem piegādātājiem
Par informācijas sniegšanu
Rīgas Stradiņa universitātes iepirkuma komisija (turpmāk – Komisija) atklāta konkursa “Veselības apdrošināšana”, identifikācijas Nr. RSU 2024/74/AK (turpmāk – Atklāts konkurss) ietvaros ir saņēmusi ieinteresētā piegādātāja jautājumus. Komisija uz iesniegtajiem jautājumiem (citējot tos) sniedz šādu atbildi:
	Jautājums
	Lūdzam precizēt/ papildināt līguma projektu, kas tika sākotnēji iekļauts iepirkuma nolikumā kā pielikums (līguma 10.4. punkts):

“Pusēm ir tiesības nekavējoties vienpusēji atkāpties no Līguma izpildes un izbeigt Līguma darbību pirms termiņa, par to rakstiski informējot otru Pusi, neatlīdzinot zaudējumus, nemaksājot līgumsodu, soda naudu, nokavējuma procentus un citus tamlīdzīgus maksājumus, ja Līgumu nav iespējams izpildīt tādēļ, ka ir piemērotas starptautiskās, tajā skaitā Apvienotās Karalistes noteiktās sankcijas, vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. Līgums tiek izbeigts nekavējoties, bez iepriekšēja rakstiska brīdinājuma un neatlīdzinot tādējādi radušos izdevumus un/vai zaudējumus, ja Pusēm tiek noteiktas vai uz Līgumu ir attiecināmas – attiecīgās starptautiskās vai nacionālās sankcijas, vai būtiskas un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas.”

	Atbilde
	Komisija secina, ka ieinteresētā piegādātāja ierosinātie grozījumi Atklāta konkursa nolikuma 6. pielikuma “Līguma projekts” 10.4. punktā ir daļēji apstiprināmi, proti, paredzot rakstveida informēšanu par līguma izbeigšanu, tomēr līguma 10.4. punkta redakciju izsakot citādi, tādējādi ievērojot līguma projekta izteiksmes veidu un Starptautisko un Latvijas Republikas nacionālo sankciju likuma 11.1 panta piektajā daļā noteikto. Līdz ar to līguma 10.4. punkts tiek grozīts, izsakot to šādā redakcijā: “Pusēm ir tiesības nekavējoties izbeigt Līgumu, par to rakstveidā paziņojot otrai Pusei un neatlīdzinot tādējādi radušos izdevumus un/vai zaudējumus, ja Līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu tirgus intereses ietekmējošas ES dalībvalsts vai Ziemeļatlantijas līguma organizācijas dalībvalsts noteiktās sankcijas.”

	Jautājums
	Lūdzam precizēt/ papildināt līguma projektu, kas tika sākotnēji iekļauts iepirkuma nolikumā kā pielikums (līguma 10.7.4. apakšpunkts):

“Apdrošinātājs pārkāpj vai nepilda citu būtisku Līgumā paredzētu pienākumu un pēc rakstiska brīdinājuma saņemšanas savu saistību neizpildi nav novērsis brīdinājumā norādītajā termiņā.”

	Atbilde
	Komisija, izvērtējot ieinteresētā piegādātāja ierosinātos grozījumus Atklāta konkursa nolikuma 6. pielikuma “Līguma projekts” 10.7.4. apakšpunktā, secina, ka ierosinājums samērīguma un konkrētības nodrošināšanas nolūkā apstiprināms (nedaudz precizējot piedāvāto redakciju). Līdz ar to līguma 10.7.4. apakšpunkts tiek grozīts, pēc vārda “pienākumu”, papildinot ar tekstu “[..] un pēc rakstiska brīdinājuma saņemšanas savu saistību neizpildi vai pārkāpumu nav novērsis brīdinājumā norādītajā termiņā”

